مریم اورنگزیب

مریم اورنگزیب  (ولادت: ؟) ایک پاکستانی سیاست دان ہیں جو عباسی کابینہ میں اپریل 2018ء سے مئی 2018ء تک وفاقی وزیر برائے اطلاعات و نشریات رہیں۔ اس سے قبل بھی اکتوبر 2016ء سے جولائی 2017ء تک تیسری نواز شریف وزارت کے دوران میں اور اگست 2017ء سے اپریل 2018ء تک عباسی وزارت میں وزیر مملکت برائے اطلاعات و نشریات رہیں۔ مریم قومی اسمبلی پاکستان کی جون 2013ء سے مئی 2018ء تک رکن رہیں۔

ابتدائی زندگی اور تعلیم 
وہ طاہرہ اورنگزیب کے ہاں پیدا ہوئی تھیں۔ انھوں ے اپنی تعلیم وفاقی گورنمنٹ کالج، اسلام آباد اور جامعہ قائد اعظم سے حاصل کی اس کے بعد کنگز کالج لندن، مملکت متحدہ سے اعلیٰ تعلیم کی سند حاصل کی۔ سیاست میں آنے سے قبل، ورلڈ وائڈ فنڈ فار نیچر/ڈبلیو ڈبلیو ایف میں کام کرتی رہیں۔ انہوں نے 2013ء میں ایل ای ڈی پاکستان کی بورڈ ممبر کی حیثیت سے بھی خدمات انجام دیں۔

سیاسی زندگی

2013ء کے عام انتخابات 
مریم 2013ء کے پاکستانی عام انتخابات میں پنجاب سے خواتین کے لیے مخصوص نشست پر مسلم لیگ (ن) کی امیدوار کی حیثیت سے پاکستان کی قومی اسمبلی کی رکن منتخب ہوئیں۔

2018ء کے عام انتخابات 
مریم اورنگزیب 2 جون 2018ء کو مسلم لیگ (ن) کی سرکاری ترجمان کے عہدے پر فائز ہوئیں۔

مریم 2018ء کے عام انتخابات میں پنجاب سے خواتین کے لیے مخصوص نشست پر مسلم لیگ (ن) کی امیدوار کی حیثیت سے پاکستان کی قومی اسمبلی کی رکن دوبارہ پھر منتخب ہوئیں۔

حوالہ جات 

بقید حیات شخصیات
کنگز کالج لندن کے فضلا
ایوان زیریں پاکستان کے ارکان
پاکستان مسلم لیگ (ن) کے سیاست دان
وزیر اطلاعات و نشریات پاکستان
پاکستانی ارکان قومی اسمبلی 2013ء تا 2018ء
قومی اسمبلی پاکستان کی خواتین ارکان
پاکستان کی وفاقی وزرا خواتین
غیر موجود سال پیدائش (بقید حیات شخصیات)
پاکستان مسلم لیگ (ن) کے اراکین قومی اسمبلی
پاکستانی ارکان قومی اسمبلی 2018ء تا 2023ء
اکیسویں صدی کی خواتین سیاست دان
اکیسویں صدی کی پاکستانی خواتین سیاست دان